สวัสดีครับผมอายุ15ครับเมื่อ5วันก่อนอยู่ๆปากผมก็บวมเหมือนโดนมดกัดครับทั้งๆที่ยังไม่ได้กินไรเลยแล้วพอมาวันนี้มันก็เป็นคล้ายๆร้อนในครับเจ็บๆปากแต่ไม่มีแผลร้อนในแต่ปากลอกเหมือนปากแห้งอะครับ
สวัสดีค่ะ การเกิดริมฝีปากบวม ลอก อาจมีสาเหตุจาก1. การแพ้หรือระคายเคืองจากสารเคมีต่างๆ เช่น แพ้ลิปมัน ยาสีฟัน หรือได้ไปใช้ปากเป่าเครื่องดนตรี หรืออมโลหะบางอย่าง กินน้ำจากแก้วที่เป็นโลหะ หรืออาจแพ้สิ่งที่ทานเข้าไปก็ได้ โดยอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เสียงแหบ กลืนลำบาก เป็นต้น แต่หากเป็นมา 5 วันแล้ว ก็ไม่น่าใช่สาเหตุ3. โดนแมลงสัตว์กัดต่อย4. อุบัติเหตุจากแรงกระแทก5. การติดเชื้อ เช่น อาจเป็นอาการเริ่มแรกของโรคเริมก่อนที่จะมีตุ่มน้ำใสเกิดขึ้น ซึ่งต่อมาจะแตกออกกลายเป็นแผลตื้นๆ หรือเยื่อบุริมฝีปากลอกออก โดยจะเป็นเพียงบางส่วนของริมฝีปาก ไม่ได้เป็นทั้งริมฝีปาก6. การอักเสบต่างๆ ของริมฝีปาก เช่น เกิดจากการขาดสารอาหาร การอักเสบของต่อมน้ำลายเล็กๆ ที่อยู่ใต้ริมฝีปาก ผลข้างเคียงจากการใช้ยาบางชนิด เช่น วิตามินเอในเบื้องต้น ให้งดการใช้ลิปมันต่างๆ ดื่มน้ำเปล่ามากๆ และอาจทายาแก้แพ้ เช่น ไตรแอมซิโนโลน (triamcinolone) ที่ริมฝีปากด้านนอก แต่หากริมฝีปากที่บวมลอก เป็นเพียงบางส่วนของริมฝีปาก ก็อาจเป็นเริมก็ได้ ซึ่งก็จะหายได้เองภายใน 1-2 สัปดาห์ แต่หากอาการไม่ดีขึ้น ก็ควรไปพบแพทย์ค่ะ